અમદાવાદ: આંતરરાષ્ટ્રીય બજારમાં સોનાની મજબૂત તેજી તરફી ચાલ જોવા મળી છે. ગઇ કાલે ઇન્ટ્રા ડે ટ્રેડિંગમાં સાત વર્ષની સૌથી મોટી તેજી જોવા મળી હતી. સપ્તાહ દરમિયાન આંતરરાષ્ટ્રીય બજારમાં સોનામાં ૫.૫ ટકાનો સુધારો જોવા મળ્યો છે, જે ઓક્ટોબર ૨૦૧૧ બાદ સૌથી મોટો સાપ્તાહિક સુધારો છે. સ્થાનિક બજારમાં પણ તેની સીધી સકારાત્મક અસર જોવા મળી હતી અને વધુ ૮૦૦ રૂપિયાનો ઉછાળો નોંધાઇ ૩૦,૦૦૦ની નજીક એટલે કે ૨૯,૮૦૦ની સપાટીએ પહોંચી ગયેલું જોવા મળ્યું હતું.